PUBLIKĀCIJAS NOSAUKUMS

Title of the paper

**Vārds Uzvārds**

Tehniskās fakultātes X. kursa students(e)/ maģistrants(e)

**Vārds Uzvārds**

Zinātniskais vadītājs(a), amats, zinātniskais vai akadēmiskais grāds

**Abstract**: An abstract should consist of single paragraph, approximately between 100-200 words. It is a shortened version of the paper and should contain all information necessary for the reader to determine: (1) topicality of the research; (2) what the aim of the study was; (3) methodology – how the study was done; (4) what results were obtained, and (5) most important conclusions. Bullets and numbering cannot be used in abstract. Abstract do not contain references.

**Atslēgas vārdi**: aptuveni 4-6, bet ne garas frāzes vai teikumi.

Ievads

Šī veidne ir jāizmanto, sagatavojot TF studentu un maģistrantu zinātniskās konferences rakstus publicēšanai TF mājaslapā. Veidne satur nepieciešamo lapu formatējumu, kā arī stilus. Kā zināt, kurš stils kur tiek izmantots? Vienkārši jāieklikšķina konkrētajā rindkopā, un tad stilu sarakstā tas būs redzams. Piemēram, šī parastā rindkopu teksta stils ir “A\_text” (rindkopa sākas ar 0.7 cm atkāpi, aiz rindkopas 3 pt atstarpe, rakstzīmju izmērs 11 pt), nodaļu virsrakstiem “A\_title” utt. Publikācijas apjoms 5-6 lappuses.

Publikācija jāraksta zinātniskajā vai lietišķajā rakstu valodas stilā (“eksperimentos pētīts”, “eksperimentos noskaidrots”, “rezultāti ļauj secināt” u.tml.). Atsauces un izmantoto informācijas avotu sarakstu veido saskaņā ar metodiskajiem noteikumiem maģistra darbu izstrādei. Tāpat saskaņā ar metodiskajiem noteikumiem jānoformē attēli, tabulas, formulas un mērvienības.

Šīs veidnes katrā nodaļā pāris teikumos pateikts, ko šajā nodaļā parasti raksta, bet galvenajiem palīgiem šajā ziņā jābūt Jūsu zinātniskajiem vadītājiem, jo viņi zinātnisko publikāciju sagatavošanas jomā apēduši ne vienu vien pudu sāls.

Ievadā parasti tiek raksturota pētāmā problēma, iepazīstināts ar jau paveikto pētāmajā tēmā, pamatota tās aktualitāte, formulēts pētījuma mērķis/uzdevumi.

Materiāli un metodes

Jebkura pētījuma rezultātu publicēšanas nosacījums ir nepieciešamība darbu pasniegt tā, lai tas būtu atkārtojams jeb pārbaudāms. Līdz ar to šīs nodaļas mērķis ir dot priekšstatu par to, kas un kā darīts, kāda aparatūra izmantota, kā apstrādāti rezultāti utt. Šim aprakstam jābūt tādam, lai speciālists attiecīgajā jomā varētu eksperimentus pilnībā atkārtot.

Kā jau tika minēts, tad attēli, tabulas un formulas jānoformē saskaņā ar metodiskajiem noteikumiem maģistra darbu izstrādei. Uz katru darbā ievietoto attēlu, tabulu vai formulu sniedz atsauci tekstā, piemēram, “1. tabulā doti dati par ...” vai “(skat. 1. tabulu)”.

Tā kā atkārtošana ir zināšanu māte, tad veidnē ievietota formula, tabula un attēls no iepriekšminētajiem metodiskajiem norādījumiem. Arī šo objektu atsevišķas sastāvdaļas noformētas ar stiliem.

Formulas piemērs:

 , (1)

kur *vf* – filtrācijas ātrums, m·s-1;

 Δ*p* – spiediena starpība pirms un pēc filtra, Pa;

 *ri* – *i*-tā filtrācijas kapilāra vidējais rādiuss, m;

 *li* – *i*-tā filtrācijas kapilāra vidējais garums, m;

 *n* – kapilāru skaits vienā filtra darba virsmas laukuma vienībā.

Tabulas piemērs:

1. tabula. Aprēķiniem izmantotie Euro 5 normatīvi

|  |  |  |
| --- | --- | --- |
| **Nr.p.k.** | **Spēkratu raksturojums** | **Izplūdes gāzu komponentes** |
| **Spēkratu veids** | **Degvielas veids** | **CO** | **CH+NOx** | **Visu ogļūdeņražu masa THC** | **Ogļūdeņraži NMHC** | **NOx** | **Cietās daļiņas PM** |
| 1. | Kravas automobiļi ar pašmasu virs 3.5 t, g·(kW·h)-1  | D | 1.500 | - | 0.460 | - | 2.000 | 0.020 |
| 2. | Vieglie automobiļi, M kat., g·km-1 | B | 1.000 | - | 0.100 | 0.068 | 0.060 | 0.005 |
| D | 0.500 | 0.230 | - | - | 0.180 | 0.005 |
| 3. | Motocikli un tricikli, g·km-1 | B | 0.114 | - | 0.017 | - | 0.009 | - |
| 4. | Mopēdi, g·km-1 | B | 0.100 | - | 0.063 | - | 0.017 | - |
| 5. | Kvadricikli, g·km-1 | B | 0.190 | - | 0.073 | - | 0.017 | - |

Attēla piemērs:



1. att. **Bojātas luminiscentās lampas darbināšanas shēma**: S1 – slēdzis;
C2, C6, C9, C10 – kondensatori; D3, D5, D8, D11 – diodes; R4 – pretestība; L7 – lampa

Rezultāti un diskusija

Šī nodaļa ir jebkuras publikācijas galvenā daļa. Šeit pamatā ir jābūt autora veiktajam, turklāt svarīgi ir ne tikai parādīt izdarīto, bet arī to, kas no tā izriet. Iegūtos rezultātus vislabāk parādīt grafiku vai tabulu veidā, kas palielina darba rezultātu uzskatāmību. Īpašu vērību ieteicams pievērst rezultātu statistiskajam novērtējumam, ticamībai un kļūdu attēlošanai. Nav pieļaujama vienu un to pašu datu atkārtota pasniegšana, piemēram, zīmējuma, tabulas un rakstiskā veidā. Jāparāda, kā darba rezultāti saskan (vai arī ir pretrunā) ar agrāk veiktiem līdzīgiem pētījumiem.

Secinājumi

1. Secinājumus parasti numurē. Sāk ar nozīmīgāko secinājumu.
2. Secinājumos neraksta vispārzināmus atzinumus, kā arī tādus, kuri tiešā veidā neizriet no veiktā pētījuma.
3. “Klasiski” secinājumi sniedz atbildes uz visiem darba uzdevumiem.

Izmantotie informācijas avoti

1. Izmantoto informācijas avotu sarakstu un atsauces uz tiem veido saskaņā ar metodiskajiem noteikumiem maģistra darbu izstrādei.
2. Sarakstu var veidot manuāli vai, izmantojot automātiskos atsauču pārvaldības rīkus, piemēram, *Mendeley*.